CELEX: 32019R0620
Language: bg
Date: 2019-04-17 00:00:00
Title: Регламент за изпълнение (ЕС) 2019/620 на Комисията от 17 април 2019 година за предоставяне на Кабо Верде на временна дерогация от правилата за преференциалния произход, определени в Делегиран регламент (ЕС) 2015/2446, по отношение на приготвените храни или консервите от филета от скумрия и приготвените храни или консервите от филета от обикновена ауксида или ивичеста ауксида

23.4.2019   
               
               
                  BG
               
               
                  Официален вестник на Европейския съюз
               
               
                  L 108/1
               
            
         РЕГЛАМЕНТ ЗА ИЗПЪЛНЕНИЕ (ЕС) 2019/620 НА КОМИСИЯТА
         от 17 април 2019 година
         за предоставяне на Кабо Верде на временна дерогация от правилата за преференциалния произход, определени в Делегиран регламент (ЕС) 2015/2446, по отношение на приготвените храни или консервите от филета от скумрия и приготвените храни или консервите от филета от обикновена ауксида или ивичеста ауксида
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (1), и по-специално член 64, параграф 6 и член 66, буква б) от него,
         като има предвид, че:
         
                     (1)
                  
                  
                     Кабо Верде е държава, ползваща се от Общата система за преференции, наричана ОСП в Регламент (ЕС) № 978/2012 на Европейския парламент и на Съвета (2). С Регламент за изпълнение (ЕС) № 439/2011 на Комисията (3) на Кабо Верде бе предоставена дерогация от Регламент (ЕИО) № 2454/93 на Комисията (4) по отношение на определението на понятието „продукти с произход“, използвано за целите на ОСП. Дерогацията се отнасяше до годишни количества от 2 500 тона приготвени храни или консерви от филета от скумрия и 875 тона приготвени храни или консерви от филета от обикновена ауксида или ивичеста ауксида. По дерогацията и в рамките на посочените количества тези продукти се считаха за продукти с произход от Кабо Верде дори когато, макар произведени в Кабо Верде, бяха произведени от риба без произход. След като срокът ѝ беше удължаван три пъти, дерогацията изтече на 31 декември 2018 г. (5).
                  
               
                     (2)
                  
                  
                     С писмо от 22 октомври 2018 г. Кабо Верде подаде искане за удължаване на тази дерогация, за същите годишни количества, за срок от две години, в очакване на влизането в сила на новото споразумение за икономическо партньорство (СИП) между Съюза и Западна Африка, парафирано на 30 юни 2014 г. По силата на съдържащите се в него правила за кумулиране СИП ще позволи на рибопреработвателната промишленост на Кабо Верде да спазва правилата за преференциален произход, като използва риба с произход от другите държави в Западна Африка.
                  
               
                     (3)
                  
                  
                     От 2008 г. нататък общите годишни количества, за които бе предоставена дерогация на Кабо Верде, значително допринесоха за подобряване на положението в рибопреработвателния отрасъл на Кабо Верде. Те в известна степен доведоха и до възстановяване на флота от малки риболовни кораби на Кабо Верде, който е от жизненоважно значение за страната.
                  
               
                     (4)
                  
                  
                     Според доводите в подкрепа на искането, ако няма дерогация, способността на рибопреработвателната промишленост на Кабо Верде да продължава да изнася за Съюза по ОСП ще бъде значително засегната, което може допълнително да забави развитието на флота на Кабо Верде от малки риболовни кораби за пелагичен риболов.
                  
               
                     (5)
                  
                  
                     Кабо Верде има нужда от допълнително време, за да затвърди вече постигнатите резултати в стремежа си към възстановяване на своя местен риболовен флот. Дерогацията следва да осигури на Кабо Верде достатъчно време да се подготви да спазва правилата за придобиване на преференциален произход.
                  
               
                     (6)
                  
                  
                     Като се има предвид временният характер на дерогациите, предоставяни във връзка с определението на понятието „продукти с произход“, дерогацията следва да бъде предоставена за срок от две години, в очакване на влизането в сила на СИП между Съюза и Западна Африка, по отношение на годишни количества от 2 500 тона приготвени храни или консерви от филета от скумрия и 875 тона приготвени храни или консерви от филета от обикновена ауксида или ивичеста ауксида. Дерогацията обаче следва да приключи на датата, непосредствено предшестваща датата на влизане в сила на СИП със Западна Африка, ако това настъпи преди 31 декември 2020 г.
                  
               
                     (7)
                  
                  
                     Количествата, посочени в приложението към настоящия регламент, следва да се управляват в съответствие с членове 49—54 от Регламент за изпълнение (ЕС) 2015/2447 на Комисията (6), с които се урежда управлението на тарифни квоти.
                  
               
                     (8)
                  
                  
                     Дерогацията следва да се предостави, при условие че митническите органи на Кабо Верде предприемат необходимите мерки за извършване на количествени проверки на износа на продуктите, предмет на дерогация, и че изпращат на Комисията справка за количествата, за които са били издадени сертификатите за произход, формуляр А, съгласно настоящия регламент, както и серийните номера на тези сертификати. Ако системата за регистрирани износители по член 79 от Регламент за изпълнение (ЕС) 2015/2447 влезе в сила за Кабо Верде през 2019 година, същото правило следва да се прилага и по отношение на изявленията за произход, съставени от регистрираните износители.
                  
               
                     (9)
                  
                  
                     Мерките, предвидени в настоящия регламент, следва да влязат в сила в деня след публикуването му, за да се вземе предвид положението на Кабо Верде и да се даде възможност на тази държава да използва дерогацията без по-нататъшно забавяне.
                  
               
                     (10)
                  
                  
                     Мерките, предвидени в настоящия регламент, са в съответствие със становището на Комитета по Митническия кодекс,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Чрез дерогация от член 41, буква б) и член 45 от Делегиран регламент (ЕС) 2015/2446 на Комисията (7) приготвените храни или консервите от филета от скумрия и приготвените храни или консервите от филета от обикновена ауксида или ивичеста ауксида с кодове по КН 1604 15 11, ex 1604 19 97 и ex 1604 20 90, произведени в Кабо Верде от риба без произход, се разглеждат като продукти с произход от Кабо Верде в съответствие с членове 2, 3 и 4 от настоящия регламент.
         
         
            Член 2
            
               1.   Дерогацията се прилага за продукти, които са били изнесени от Кабо Верде и са декларирани за допускане за свободно обращение в Съюза през периода от 1 януари 2019 г.:
               
                           а)
                        
                        
                           до 31 декември 2020 г. или
                        
                     
                           б)
                        
                        
                           ако Споразумението за икономическо партньорство между Съюза и Западна Африка („СИП“), парафирано на 30 юни 2014 г., влезе в сила на или преди 31 декември 2020 г. — до деня, непосредствено предшестващ датата на влизане в сила на СИП.
                        
                     
            
               2.   Дерогацията се прилага за продукти в рамките на годишните количества, посочени в приложението.
            
            
               3.   Прилагането на дерогацията зависи от спазването на условията, определени в член 43 от Делегиран регламент (ЕС) 2015/2446.
            
         
         
            Член 3
            Количествата, посочени в приложението към настоящия регламент, се управляват в съответствие с членове 49—54 от Регламент за изпълнение (ЕС) 2015/2447 на Комисията, с които се урежда управлението на тарифни квоти.
         
         
            Член 4
            Дерогацията се предоставя при следните условия:
            
                        1.
                     
                     
                        Митническите органи на Кабо Верде предприемат необходимите мерки за извършване на количествени проверки при износ на продуктите, посочени в член 1.
                     
                  
                        2.
                     
                     
                        Сертификатите за произход, формуляр А, издадени от компетентните органи на Кабо Верде съгласно настоящия регламент, съдържат в клетка 4 следния текст: „Derogation — Commission Implementing Regulation (EU) xxx/2019“. В случай на прилагане на системата за регистрирани износители по отношение на Кабо Верде през 2019 г., същият текст се вписва и върху изявленията за произход, съставени от регистрираните износители.
                     
                  
                        3.
                     
                     
                        Компетентните органи на Кабо Верде изпращат до Комисията на всяко тримесечие справка за количествата, по отношение на които съгласно настоящия регламент са издадени сертификати за произход и/или са съставени изявления за произход, както и серийните номера на тези доказателства.
                     
                  
         
            Член 5
            Настоящият регламент влиза в сила в деня след деня на публикуването му в Официален вестник на Европейския съюз.
            
            Той се прилага от 1 януари 2019 г.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 17 април 2019 година.
            
               
                  За Комисията
               
               
                  Председател
               
               Jean-Claude JUNCKER
            
         
         
            (1)  ОВ L 269, 10.10.2013 г., стр. 1.
         
            (2)  Регламент (ЕС) № 978/2012 на Европейския парламент и на Съвета от 25 октомври 2012 г. за прилагане на схема от общи тарифни преференции и за отмяна на Регламент (ЕО) № 732/2008 на Съвета (ОВ L 303, 31.10.2012 г., стр. 1).
         
            (3)  Регламент за изпълнение (ЕС) № 439/2011 на Комисията от 6 май 2011 г. относно дерогация от Регламент (ЕИО) № 2454/93 във връзка с определението на понятието „продукти с произход“, установено в рамките на схемата на общите тарифни преференции, с цел отчитане на специалната ситуация на Кабо Верде по отношение на износа на някои рибни продукти за Европейския съюз (ОВ L 119, 7.5.2011 г., стр. 1).
         
            (4)  Регламент (ЕИО) № 2454/93 на Комисията от 2 юли 1993 г. за определяне на разпоредби за прилагане на Регламент (ЕИО) № 2913/92 на Съвета за създаване на Митнически кодекс на Общността (ОВ L 253, 11.10.1993 г., стр. 1).
         
            (5)  Регламент за изпълнение (ЕС) 2017/968 на Комисията от 8 юни 2017 г. (ОВ L 146, 9.6.2017 г., стр. 13).
         
            (6)  Регламент за изпълнение (ЕС) 2015/2447 на Комисията от 24 ноември 2015 г. за определяне на подробни правила за прилагането на някои разпоредби на Регламент (ЕС) № 952/2013 на Европейския парламент и на Съвета за създаване на Митнически кодекс на Съюза (ОВ L 343, 29.12.2015 г., стр. 558).
         
            (7)  Делегиран регламент на Комисията (EC) 2015/2446 от 28 юли 2015 година за допълнение на Регламент (ЕС) № 952/2013 на Европейския парламент и на Съвета за определяне на подробни правила за някои от разпоредбите на Митническия кодекс на Съюза (ОВ L 343, 29.12.2015 г., стр. 1).
      
      
         
            ПРИЛОЖЕНИЕ
            
                        Пореден №
                     
                     
                        Код по КН
                     
                     
                         
                     
                     
                        Описание на стоките
                     
                     
                        Периоди
                     
                     
                        Годишно количество (в тонове нетно тегло)
                     
                  
                        09.1647
                     
                     
                        1604 15 11 
                        ex 1604 19 97 
                     
                     
                         
                     
                     
                        Приготвени храни или консерви от филета от скумрия (Scomber scombrus, Scomber japonicus, Scomber colias)
                     
                     
                        От 1.1.2019 г. до датата, определена в съответствие с член 2, параграф 1
                     
                     
                        2 500  тона
                     
                  
                        09.1648
                     
                     
                        ex 1604 19 97 
                        1604 20 90 
                     
                     
                         
                     
                     
                        Приготвени храни или консерви от филета от обикновена ауксида или ивичеста ауксида (Auxis thazard, Auxis rochei)
                     
                     
                        От 1.1.2019 г. до датата, определена в съответствие с член 2, параграф 1
                     
                     
                        875 тона